ร้านนี้อยู่ถนนหน้าเมืองครับ เยื้องๆกับก๋วยเตี่ยวไข่ เป็นตึกแถวสองคูหา เพดานสูงมากทำให้ไม่ร้อนครับ ตอนกลางวันมาทานได้ ที่นี่เน้นเป็นก๋วยเตี๋ยวนะครับ แต่นอกจากก๋วยเตี๋ยวยังมีเมนูอื่นๆอีก เช่น ติ่มซำ ไอศครีมกะทิ สละลอยแก้ว ประมาณนี้ครับ ก๋วยเตี๋ยวที่นี่จะใส่พริกมาด้วย ดังนั้นคนไม่ทานเผ็ดต้องเขียนว่าเผ็ดน้อยหรือไม่เผ็ดครับ

- ก๋วยเตี๋ยวเรือ (25.-) น้ำอร่อยดีครับ ส่วนเส้นลวกมากำลังดีไม่สุกไม่ดิบเกินไป ใส่ผักมาให้เล็กน้อย ลูกชิ้นรสชาติใช้ได้ แป้งน้อย ส่วนหมูก็โอเคครับ โดยรวมกำลังดี แต่ไม่ว้าวเท่าไรครับ ให้ B

- ก๋วยเตี๋ยวต้มยำ : เพื่อนทานครับ เพื่อนบอกเผ็ดมากกกก เผ็ดจนแสบท้อง ดังนั้นใครไม่ทานเผ็ดต้องเขียน!! แล้วน้ำต้มยำคือน้ำตกที่มาปรุงให้เผ็ดครับ

- ติ่มซำ (เข่งละ 25.-) ผมว่าอร่อยเลย พอดีที่แปดริ้วหาติ่มซำยาก ที่นี่ตอนแรกไม่ได้คาดหวังอะไร คิดว่าจะมีแต่ขนมจีบ พอเปิดมามีหลายอย่าง ผมว่าที่อร่อยจะเป็นหมูสับไข่เค็มครับ อร่อยสุด เมนูนี้ให้ B+

รสชาติ B
ราคา B+
บรรยากาศ B
บริการ B+
สะอาด B